बुरखा, नकाबसारख्या पोशाखांवर बंदी घालणारा डेन्मार्क काही पहिला देश नाही

डेन्मार्कच्या संसदेत गुरुवारी झालेल्या मतदानात बंदीच्या बाजूने 75 तर विरुद्ध 30 मतं मिळाली. 1 ऑगस्टपासून हा नवा कायद अमल लागू होणार आहे.

नकाब आणि बुरखा त्यामुळे वापरता येणार नाही. 

या कायद्याबद्दल बोलताना डेन्मार्कचे कायदा मंत्री सोरेन पापे पॉसलन म्हणाले, "आपल्या समाजात वेळोवेळी चर्चा होत असते की आपल्याला कसा समाज हवा आहे, आपला समाज कसा आहे. चेहरा झाकणं, डोळे झाकणं आपल्या संस्कृतीचा भाग नाही. आपल्याला एकमेकांना सहज बघता, ओळखता आलं पाहिजे. ही डेन्मार्कची स्वतःची मूल्यं आहेत."

दरम्यान, बुरखा, नकाबसारख्या पोशाखांवर बंदी घालणारा डेन्मार्क काही पहिला देश नाही. एप्रिल 2011 मध्ये प्रथम फ्रान्सने युरोपात सर्वप्रथम अशी बंदी घातली. त्यानंतर बेल्जियमनेही असे कपडे घालण्यावर बंधनं आणली, ज्यामुळे सार्वजनिक ठिकाणी कुण्या व्यक्तीची ओळख कळणार नाही.

शिवाय, ऑस्टिया, बल्गेरिया आणि दक्षिण जर्मनीतल्या बव्हेरिया राज्यात अशीच बंदी आहे. नेदरलँड्सच्या संसदेनेही 2016 साली या संदर्भातला एक प्रस्ताव मंजूर केला होता, पण त्याला अजून कायदेशीररीत्या मान्यता मिळाली नाहीये.

नकाब, हिजाब, बुरखा यात काही फरक आहे का?

जगभरातल्या मुस्लीम महिला अनेक प्रकारचे हेडस्कार्फ बांधतात, मग तो हिजाब असो, नकाब किंवा बुरखा. यातला फरक सामान्यतः लक्षात येत नाही, म्हणजे कुठला पूर्ण चेहरा झाकतो, कुठला फक्त डोक्यावरून घेतला जातो, आणि कशात डोळ्यांवर जाळी असते.

तुम्हालाही हे प्रश्न पडले असतील कधीतरी... मग जाणून घेऊ या हेडस्कार्फचे आणि परिधान करण्याचे प्रकार. 

1. हिजाब

तसं तर 'हिजाब'चा शब्दशः अर्थ हा कुठलीही गोष्ट झाकणे किंवा त्यावर पांघरूण घालणे, असा आहे. पण आता हिजाब म्हटलं की लगेच मुस्लीम स्त्रिया डोक्यावरून घेतात तो स्कार्फ डोळ्यांसमोर येतो.

हिजाब

हिजाब वेगवेगळ्या रंगात आणि अनेक स्टाईल्समध्ये येतो. पाश्चात्त्य देशांमध्ये जे हिजाब सर्वाधिक दिसतात ते डोकं आणि गळा पूर्णपणे झाकतात, पण चेहरा स्पष्टपणे दिसतो.

2. नकाब

नकाब चेहऱ्यासाठीचा एक पदर असतो, ज्यात डोळ्यांभोवतीचा भाग उघडा असतो. तो स्वतंत्रपणे फक्त चेहरा झाकण्यासाठी वापरतो येऊ शकतो, किंवा त्याला हिजाबच्या सोबतीनेही घालता येतं.

3. बुरखा

मुस्लीम महिला सर्वांत जास्त पर्दानशीन असतात त्या बुरख्यात. डोक्यापासून पायांपर्यंत, असं अख्खं... \n\nवरील लेखासाठी मला एक चांगले शीर्षक द्या.
डेन्मार्कमध्ये नकाब आणि बुरखा घालण्यावर बंदी, पण यामधला फरक काय?